-يابني أنا في الأكل مفيش زيي .. دانا مرة كلت وجبة كنتاكي ال٢١ قطعة لوحدي.. قال ﷺ: ( مَا مَلأ آدَمِيٌّ وِعَاءً شَرٌّا مِن بَطْنٍ ). -انتا تعرف معزّتك عندي بالشتيمة .. كل ما اشتمك أكتر يبقي بحبك أكتر.. قال ﷺ: ( ليس المؤمنُ بالطَّعَّانِ ولا باللَّعَّانِ. ولا بالفاحشِ ولا بالبذيءِ ). -انتا عارف الحوار اللي حكيتوه امبارح عالقهوة محصلش كدا بالظبط .. بس انا حطيت التاتش بتاعي عشان القصة تبقى حلوة يعني.. قال ﷺ: ( وَيْلٌ لِلَّذِي يُحَدِّثُ فَيَكْذِبُ لِيُضْحِكَ بِهِ الْقَوْمَ وَيْلٌ لَهُ، ثُمَّ وَيْلٌ لَه ). -يابني هوا فعلا فيه العادة دي .. يبقى انا كدا ما أغتبتوش.. قال ﷺ: ( أَتَدْرُونَ مَا الْغِيبَةُ؟ قَالُوا: اللَّهُ وَرَسُولُهُ أَعْلَمُ. قَالَ: ذِكْرُك أَخَاك بِمَا يَكْرَهُ قِيلَ: أَفَرَأَيْت إنْ كَانَ فِي أَخِي مَا أَقُولُ؟ قَالَ: إنْ كَانَ فِيهِ مَا تَقُولُ فَقَدْ اغْتَبْته، وَإِنْ لَمْ يَكُنْ فِيهِ فَقَدْ بَهَتَّهُ ). -ايه يابني ده .. هوا في راجل بيتكسف.. قال ﷺ: ( الْحَيَاءُ مِنْ الْإِيمَانِ ) ، و كان الرسول ﷺ أشد حياءً من العذراء في خدرها. -انا يابني لما بتعصب ما بشوفش قدامي.. قال ﷺ: ( لَيْسَ الشَّدِيدُ بِالصُّرَعَةِ، إنَّمَا الشَّدِيدُ الَّذِي يَمْلِكُ نَفْسَهُ عِنْدَ الْغَضَبِ ) ، و الصُّرعة : القوي الغلَّاب في المصارعة.